wickkiey/tamil-wikipedia-chunked huggingface dataset:
# சிடி பூ சிட் சண்டை

**சிடி பூ சிட் சண்டை** (*Battle of Sidi Bou Zid*) என்பது இரண்டாம் உலகப் போரின் வடக்கு ஆப்பிரிக்கப் போர் முனையில் நிகழ்ந்த ஒரு படை முன்னேற்றம். துனிசியப் போர்த்தொடரின் ஒரு பகுதியான இதில் நாசி ஜெர்மனியின் படைகள் துனிசியாவில் நிறுத்தப்பட்டிருந்த அமெரிக்கப் படைகளைத் தோற்கடித்தன.  
1942 நவம்பரில் வடக்கு ஆப்பிரிக்காவில் டார்ச் நடவடிக்கையின் மூலம் அமெரிக்கப் படைகள் தரையிறங்கின. மேற்குப் பாலைவனப் போர்த்தொடரில் தோற்று துனிசியாவை நோக்கிப் பின்வாங்கிக்கொண்டிருந்த அச்சுப் படைகள் தூனிஸ் நகரை அடைவதற்குள் அந்நகரைக் கைப்பற்ற முயன்றன. ஆனால் அம்முயற்சி தோல்வியடைந்தது. அடுத்த சில மாதங்களுக்கு துனிசியப் போர்முனையில் மந்த நிலை நீடித்தது. இரு தரப்பும் அடுத்தகட்ட மோதலுக்கான ஆயத்தங்களைச் செய்தன. துனிசியாவின் பெரும்பகுதி அச்சுக் கட்டுப்பாட்டில் இருந்தாலும் சிடி பூ சிட் நகரின் அருகேயுள்ள பகுதிகள் அமெரிக்க 2வது கோர் மற்றும் பிரெஞ்சு 9வது கோரின் கட்டுப்பாட்டில் இருந்தது. அவற்றால் தன் படைநிலைகளுக்கு ஆபத்து என்பதை உணர்ந்த ஜெர்மானியத் தளபதி எர்வின் ரோம்மல் அவற்றைத் தாக்கத் திட்டமிட்டார்.  
பெப்ரவரி 14, 1943 அன்று ஜெர்மானிய கவசப் படைப்பிரிவுகள் சிடி பூ சிட்டின் மீது தங்கள் தாக்குதலைத் தொடங்கின. சிடி பூ சிட் துனிசியப் போர்முனையின் அமெரிக்கர்களின் முக்கியமான தொலைதொடர்பு மற்றும் தளவாட வழங்கல் மையங்களில் ஒன்று. நான்கு ஜெர்மானிய கவசப் படைப்பிரிவுகள் அதனைத் தாக்கின. இங்கு நிறுத்தப்பட்டிருந்த அமெரிக்கப் படைப்பிரிவுகள் அனுபவமின்மையாலும் போர்த்திறனற்ற தளபதிகளைக் கொண்டிருந்தமையாலும் எளிதில் தோற்கடிக்கப்பட்டன. மூன்று நாட்கள் சண்டைக்குப் பின் சிடி பூ சிட்டிலிருந்து பின் வாங்கின. இச்சண்டையிலும் அடுத்து நிகழ்ந்த கேசரைன் கணவாய் சண்டையிலும் கிடைத்த எளிதான வெற்றிகளால் ஜெர்மானியர்கள் அமெரிக்கப் படைகளின் போர்த்திறனைக் குறைத்து மதிப்பிட்டனர். எண்ணிக்கையில் அதிகமாக இருந்தாலும் எளிதில் அமெரிக்கர்களை வென்று விடலாம் என்று கணக்கிட்டனர். ஆனால் துனிசியப் போர்த்தொடர் நீடிக்க நீடிக்க அமெரிக்கப் படைகளும் தளபதிகளும் அனுபவம் பெற்று விரைவில் தங்கள் திறனை அதிகரித்துக் கொண்டனர்.
# தமிழர் இசைக்கருவிகள் பட்டியல்

தமிழர் இசைக் கருவிகள் இரு கூறாகப் பிரிக்கப்படுகின்றன. பண்களை இசைக்கத் தகுந்தவற்றைப் பண்ணிசைக் கருவிகள் என்றும் தாளத்தைப் பொருத்தமாகக் குறித்துச் சுவையுடன் ஒலிக்கும் கருவிகளைத் தாளக் கருவிகள் என்றும் குறிப்பிடலாம். மேலும் இசையெழுப்பும் வாயில்களைக் கொண்டு அவற்றை நரம்புக் கருவி, துளைக் கருவி, தோற் கருவி, கஞ்சகக் கருவி எனப் பிரிக்கலாம். அவை மரம், மூங்கில், நரம்பு, கயிறு, தோல் முதலியவற்றால் பல உருவில் செய்யப்பட்டுள்ளன.
# தமிழர் இசைக்கருவிகள் பட்டியல்

## இலக்கியத்தில் இசைக்கருவிகளின் பட்டியல்

என மலைபடுகடாம் என்ற இலக்கியத்தில் தமிழ் இசைக்கருவிகளின் வகைகள் விளக்கப்பட்டுள்ளன.
# தமிழர் இசைக்கருவிகள் பட்டியல்

## திருமுறைகளில் குறிப்பிடப்படும் இசைக்கருவிகள்

1. ஆகுளி
1. இடக்கை
1. இலயம்
1. உடுக்கை
1. ஏழில்
1. கத்திரிகை
1. கண்டை
1. கரதாளம்
1. கல்லலகு
1. கல்லவடம்
1. கவிழ்
1. கழல்
1. காளம்
1. கிணை
1. கிளை
1. கின்னாரம்
1. குடமுழா
1. குழல்
1. கையலகு
1. கொக்கரை
1. கொடுகொட்டி
1. கொட்டு
1. கொம்பு
1. சங்கு
1. சச்சரி
1. சலஞ்சலம்
1. சல்லரி
1. சிலம்பு
1. தகுணிச்சம்
1. தக்கை
1. தடாரி
1. தட்டழி (தோலிசைக் கருவிகளில் ஒன்று, திருச்செந்துறைக் கோயில் கல்வெட்டு குறிக்கிறது)
1. தத்தளகம்
1. தண்டு
1. தண்ணுமை
1. தமருகம்
1. தாரை
1. தாளம்
1. துத்திரி
1. துந்துபி
1. துடி
1. தூரியம்
1. திமிலை
1. தொண்டகம்
1. நரல் சுரிசங்கு
1. படகம்
1. படுதம்
1. பணிலம்
1. பம்பை
1. பல்லியம்
1. பறண்டை
1. பறை
1. பாணி
1. பாண்டில்
1. பிடவம்
1. பேரிகை
1. மத்தளம்
1. மணி
1. மருவம்
1. முரசு
1. முரவம்
1. முருகியம்
1. முருடு
1. முழவு
1. மொந்தை
1. யாழ்
1. வட்டணை
1. வீணை
1. வீளை
1. வெங்குரல்
# தமிழர் இசைக்கருவிகள் பட்டியல்

## தோல்கருவிகள்

பறையும் இசைக்கப்படுகிறது]]
,நாதசுரம்]]
- பொரும்பறை
- சிறுபறை
- பெருமுரசு
- சிறுமுரசு
- பேரிகை
- படகம்
- பாடகம்
- இடக்கை
- உடுக்கை
- மத்தளம்
- சல்லிகை
- காடிகை ? கரடிகை
- திமிலை
- தக்கை
- கணப்பாறை
- தமடூகம்
- தண்ணுமை
- தடாரி
- அந்தரி
- முழவு
- முரசு
- சந்திர வளையம்
- மொந்தை
- பாகம்
- உபாங்கம்
- துடி
- நாளிகைப்பறை
- தமுக்கு
- உறுமி மேளம்
- பறை
- முரசு
- தம்பட்டம்
- தமருகம்
- நகரா
- மண்மேளம்
- தவண்டை
- ஐம்முக முழவம்(குடமுழவு)
- நிசாரளம் ? நிசாளம்
- துடுமை
- அடக்கம்
- தகுனிச்சம்
- தூம்பு
- பேரிமத்தளம்
-
- கண்விடு
- துடுகை
- உடல்
- உருட்டி
- சன்னை
- அரைச்சட்டி
- கொடுகொட்டி
- அந்தலி
- அமுதகுண்டலி
- அரிப்பறை
- ஆகுளி
- ஆமந்தரிகை
- ஆவஞ்சி
- உடல் உடுக்கை
- எல்லரி ஏறங்கோள் கோதை
- கண்தூம்பு
- கணப்பறை கண்டிகை
- கல்லல் கிரிகட்டி
- குண்டலம் சடடை
- செண்டா
- சிறுபறை
- தகுனித்தம்
- தட்டை
- தடாரி
- பதவை
- குளிர்
- கிணை
- துடி
- பம்பை
# தமிழர் இசைக்கருவிகள் பட்டியல்

## காற்றுக் கருவிகள்

- புல்லாங்குழல்
- முகவீணை
- மகுடி
- சங்கு
- தாரை
- நாதசுவரம்
- கொம்பு
- ஒத்து
- எக்காளம்
- கொக்கறை
- நமரி
- திருச்சின்னம்
- தூம்பு
- வயிர்
# தமிழர் இசைக்கருவிகள் பட்டியல்

## நரம்புக் கருவிகள்

- யாழ்
- வீணை
- தம்பூரா
- கோட்டுவாத்தியம்
- சாரங்கி
- பிடில்
- வில் (இசைக்கருவி)
- கின்னாரம்
# தமிழர் இசைக்கருவிகள் பட்டியல்

## கஞ்சக் கருவிகள், தட்டுக் கருவிகள்

- கைமணி
- தாளம் அல்லது பாண்டில்
- நட்டுவாங்கம்
- கஞ்சம் அல்லது கைத்தாளம்
- கொண்டி
- கடம்
- சேமக்கலம்
- தட்டுக்கழி
# தமிழர் இசைக்கருவிகள் பட்டியல்

## மிடறு

- இசைத் தூண் - மதுரை, சுசீந்திரம், திருநெல்வேலி, புதுக்கோட்டை
# கங் (இசைக்கருவி)

**கங்** (*Hang*) எஃகால் ஆன தாள இசைக்கருவி. பறக்கும் தட்டைப் போன்ற வடிவம் உடையது. கையால் தட்டப்படுகின்றது. இந்த தாள இசைக்கருவி ஃபீலிக்சு ரோனர் (Felix Rohner) மற்றும் சபீனா ஸ்கேரெர் (Sabina Schärer) (PANArt Hangbau AG) ஆகியோரால் சுவிட்சர்லாந்தில் 2000ம் ஆண்டு உருவாக்கப்பட்டது.
# கங் (இசைக்கருவி)

## இசை மாதிரிகள்

<>
# கங் (இசைக்கருவி)

## வெளி இணைப்பு

- Hang Library (en, de)
# ஆண்ட்வான் வாட்டூ

**ஆண்ட்வான் வாட்டூ** (*Antoine Watteau*, பிரெஞ்சு ஒலிப்பு: ɑ̃twan vato; அக்டோபர் 10, 1684 – சூலை 18, 1721) என்பவர் பிரான்சு நாட்டைச் சேர்ந்த ஒரு ஓவியர். இவரால் ஓவியத்தில் நிறம், அசைவு ஆகியவற்றிலான ஆர்வ மறுமலர்ச்சி ஏற்பட்டதுடன், நலிவடைந்த நிலையில் இருந்த பரோக் பாணிக்கும் புத்துயிர் கிடைத்தது. இவ்வாறு உருவான பாணியே பிற்காலத்தில் "ரோக்கோக்கோ" என அழைக்கப்படது.
# சங்கு (இசைக்கருவி)

**சங்கு** என்பது ஒரு காற்று இசைக் கருவி. தமிழர் மற்றும் இந்திய இசையில், பண்பாட்டிலும், கோயில் வழிபாட்டின் போதும் பயன்படுகிறது. இந்து சமயம், வைணவ கடவுளான விஷ்ணுவின் சின்னமாக சித்தரிக்கப்படுகிறது.  
தமிழ்நாட்டுச் சிவன் கோயில்களில் சுவாமி வழிபாட்டில் சேகண்டியுடன், சங்கொலியும் இசைக்கப்படுகிறது. திருஞானசம்பந்தர் சென்ற இடங்களிலெல்லாம் சங்கநாதம் முழங்கியதாக பெரியபுராணத்தில் குறிப்புகள் உள்ளன. சிவனடியார்கள் இந்த இசைக்கருவியை *பஞ்ச வாத்தியம்* என்றும் *கைலாய வாத்தியம்* என்றும் அழைக்கின்றனர்.
# சங்கு (இசைக்கருவி)

## இவற்றையும் காண்க

- வலம்புரி சங்கு
- வெண் சங்கு
- சேகண்டி
# மதுரைப் போத்தனார்

**மதுரைப் போத்தனார்** சங்ககாலப் புலவர்களில் ஒருவர். இவரது பாடல் ஒன்றே ஒன்று உள்ளது.
# மதுரைப் போத்தனார்

## பெயர் விளக்கம்

1. வெட்டி நட்டால் வளரக்கூடிய மரக்கிளையைப் போத்து என்பர். இவர் போத்து நட்டு மரம் வளர்த்த பெருமகனார்.
1. மாடு, எருமை, புலி, மரைமான், புல்வாய்மான், மயில், எழால், நீர்வாழ் உயிரினங்கள் முதலானவற்றின் ஆண்களைப் 'போத்து' என்று வழங்கிவந்தனர்.
மக்களில் ஆண்பாலாரின் மனப்பாங்கினை இப்புலவர் எண்ணிப் பார்க்கிறார். இந்த வகையில் இவரைப் பாடற்பொருளால் பெயர்பெற்ற புலவர் எனக் கருத இடமுண்டு.
# மதுரைப் போத்தனார்

## பாடல் சொல்லும் செய்தி

பிரிவார் என்று கவலைப்பட்ட தலைவியைத் தோழி தேற்றுகிறாள். பிரியமாட்டார் என்கிறாள்.  
'பொருளென வலித்த பொருளல் காட்சி'  
பொருட்டாக மதிக்கத் தக்கது பொருள்தான் என்று கருதுவதானது உண்மையான பொருள் அல்லாத போலி உணர்வு  
இதனை உணர்ந்தவர் பலர் அருள்தான் பொருள் என வாழ்வதில்லையா? ஆள்வினை ஆடவர்தான் அருள் இல்லாமல் அகல்வர். அருள்வினையாளர் இவர். பிரியமாட்டார் என்கிறாள்.
# மதுரைப் போத்தனார்

## பாடல் சொல்லும் செய்தி

### பழந்தமிழ்

இப்புலவர் அரிய பழந்தமிழ்ச்சொற்களைக் கையாண்டுள்ளார்.
- கடறு = பாலைநில வழி
- கரிந்த குதிர் மரம்= கருகிய மரப்போத்து
- மைந்து = அருள் இல்லாத திண்ணிய நெஞ்சம்
- செயிர்தீர் கொள்கை = மனமாசு இல்லாத கொட்பாடு
- விறற் கவின் = வீரம் செறிந்த அழகு
- ஆனா நோய் = பிறரால் தீர்க்க முடியாத மனநோய்
# மதுரைப் போத்தனார்

## பாடல் சொல்லும் செய்தி

### பழந்தமிழ்

#### ஈங்கை

ஈங்கை மாரிக்காலத்திலும் தளிர் விடும். இந்தத் தளிர் போல் மகளிர் மேனி மென்மையானது.
# பிரவின் ஆம்ரே

**பிரவீன் ஆம்ரே** (Pravin Amre, பிறப்பு: ஆகத்து 14. 1968, ஓர் இந்தியத் துடுப்பாட்டக்காரர். இதுவரை 11 தேர்வுத் துடுப்பாட்டப் போட்டிகளிலும், 37 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். 1992 இலிருந்து 1994 வரை இந்தியா அணிக்காக தேர்வுத் துடுப்பாட்டப் போட்டிகளில் விளையாடியுள்ளார். இவர் மும்பாயைச் சேர்ந்தவர்  
.
# சுரிந்தர் அமர்நாத்

**சுரிந்தர் அமர்நாத் பார்த்வாஜ்** (*Surinder Amarnath Bhardwaj*, பிறப்பு: டிசம்பர் 30. 1948, ஓர் இந்தியத் துடுப்பாட்டக்காரர். இதுவரை 10 தேர்வுத் துடுப்பாட்டப் போட்டிகளிலும், மூன்று ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். 1976 இலிருந்து 1977 வரை இந்தியா அணிக்காக தேர்வுத் துடுப்பாட்டப் போட்டிகளில் விளையாடியுள்ளார்.
# பிலிம் நியூஸ் ஆனந்தன்

## பணிகள்

திரைப்படத் துறையில் மக்கள் தொடர்புப் பணியில் இருந்த ஆனந்தன் தமிழ்த் திரைப்பட நடிகர், நடிகை, இயக்குநர், இசையமைப்பாளர், ஒளிப்பதிவாளர் என அனைத்துத் திரைப்படத் துறையினர் குறித்த தகவல்களையும் சேகரித்து வைத்திருந்தார். சென்னையில் பல ஆண்டுகளாக “பிலிம் நியூஸ்” என்ற திரைப்படச் செய்தி நிறுவனத்தை நடத்தி வந்தார். இதனால் இவர் பிலும் நியூஸ் ஆனந்தன் என்று அழைக்கப்பட்டார். இவரிடமிருந்த தமிழ்த்திரைப்பட செய்திக் கோப்புகளையும் ஆவணங்களையும் தொகுத்து நூலாக வெளியிட தமிழ்நாடு அரசு நிதியுதவி செய்தது. “சாதனைகள் படைத்த தமிழ்த்திரைப்பட வரலாறு” என்ற பெயரில் இந்நூல் வெளியிடப்பட்டது.
# பிலிம் நியூஸ் ஆனந்தன்

## விருதுகள்

திரைப்பட வரலாற்றாசிரியராக மனித முன்னேற்றத்திற்கு ஆற்றிய மகத்தான பங்களிப்பிற்காக ஒய். வெங்கண்ணா கிளவுடரியின் "கலா பீடம்" விருதை ஆனந்தன் பெற்றார். 1991-ஆம் ஆண்டு தமிழ்நாடு அரசு இவருக்கு கலைமாமணி விருதினை வழங்கி கௌரவித்தது. 1989-இல், *ஃபிலிம் சேம்பர்* பொன்விழாவின் போது ஆனந்தன் ஒரு மூத்த கலைஞராகக் கௌரவிக்கப்பட்டார்.
# பிலிம் நியூஸ் ஆனந்தன்

## இறப்பு

பிலிம் நியூஸ் ஆனந்தன் சென்னை, கோடம்பாக்கத்தில் 2016 மார்ச் 21 அன்று காலமானார்.
# சலீல் அங்கோலா

**சலீல் அசோக் அங்கோலா** (*Salil Ashok Ankola,* பிறப்பு: மார்ச்சு 1. 1968, ஓர் இந்தியத் துடுப்பாட்டக்காரர். இதுவரை ஒரு தேர்வுத் துடுப்பாட்டப் போட்டியிலும், 20 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். 1989 இலிருந்து 1997 வரை இந்தியா அணிக்காக தேர்வுத் துடுப்பாட்டப் போட்டிகளில் விளையாடியுள்ளார். இவர் மகாராஷ்டிராவைச் சேர்ந்தவர். இவர் 28 வயதாக இருக்கும் போது இடது காலில் எலும்பு புற்றுநோய் ஏற்பட்டதால் கிரிக்கெட்டில் இருந்து ஓய்வு பெற்றார். அதன் பிறகு இவர் பல இந்திய தொலைக்காட்சித் தொடர்களிலும் சில இந்தி திரைப்படங்களிலும் நடித்து வந்தார்.
# சலீல் அங்கோலா

## ஆரம்பகால வாழ்க்கை

அங்கோலா இந்தியா, கருநாடகத்தில் கொங்கனி குட்ம்பத்தில் 1968 ஆம் ஆண்டில் பிறந்தார்.
# சலீல் அங்கோலா

## முதல்தரத் துடுப்பாட்டம்

தனது 20 ஆம் வயதில் மகாராட்டிர மாநிலத் துடுப்பாட்டா அணிக்காக தனது முதல், முதல்தரத் துடுப்பாட்டப் போட்டியில் விளையாடினார். 1988-89 ஆம் ஆண்டிற்கான ரஞ்சிக் கோப்பைத் தொடரில் இவர் குசராத் மாநிலத் துடுப்பாட்ட அணிக்கு எதிரான போட்டியில் அரிமுகமானார். அந்தப் போட்டியில் மட்டையாட்டத்தில் 43 ஓட்டங்களையும் பந்துவீச்சில் ஆறு இலக்குகளையும்க் கைப்பற்றினார். அதில் ஹேட்ரிக்கும் அடங்கும். அதே தொடரில் பரோடா அனிக்கு எதிரான போட்டியில் 51 ஓட்டங்களை விட்டுக்கொடுத்து ஆறு இலக்குகளைக் கைப்பற்றினார். முடிவில் 27 இலக்குகளைக் கைபற்றினார். அவரின் பந்துவீச்சு சராசரி 20.18 ஆகும். மேலும் அதில் ஐந்து இலக்குகளை அவர் ஒரு போட்டியில் கைப்பற்றினார். இந்தத் தொடர் முழுவதும் சிறப்பான ஹ்கிறனை வெளிப்படுத்தியதன் மூலம் தேர்வாளர்களின் கவனத்திற்கு வந்தார். 1989-90 ஆம் ஆண்டுகளில் இந்தியத் துடுப்பாட்ட அணி பாக்கித்தானில் சுற்றுப் பயணம் செய்து விளையாடியது. அந்தத் தொடரில் விளையாடுவதற்கு இவர் தேர்வானார். பாக்கித்தான் லெவன் அணிக்கு எதிரான பயிற்சி ஆட்டத்தின் போது முதல் ஆட்டப் பகுதியில் இவர் 77 ஓட்டங்களை விட்டுக்கொடுத்து ஆறு இலக்குகளைக் கைப்பற்றினார். இரண்டாவது ஆட்டப் பகுதியில் இரு இலக்குகளைக் கைப்பற்றினார். மொத்தமாக இவர் எட்டு இலக்குகளைக் கைப்பற்றினார்.
# சலீல் அங்கோலா

## சர்வதேசப் போட்டிகள்

1989-90 ஆம் ஆண்டுகளில் இந்தியத் துடுப்பாட்ட அணி பாக்கித்தானில் சுற்றுப் பயணம் செய்து விளையாடியது. கராச்சியில் நடைபெற்ற பாக்கித்தான் துடுப்பாட்ட அனிக்கு எதிரான தேர்வுத் துடுப்பாட்டப் போட்டியில் இவர் அறிமுகமானார். பிற்காலத்தில் சிறந்த துடுப்பாட்ட வீரகளாக அறியப்பட்ட சச்சின் டெண்டுல்கர் மற்றும் வக்கார் யூனிசு ஆகியோருக்கும் அதுவே முதல் போட்டியாகும். தனது முதல் போட்டியில் 128 ஒட்டங்களை விட்டுக் கொடுத்து இரு இலக்குகளைக் கைப்பற்றினார். அந்தப் போட்டி சமனில் முடிந்தது. அடுத்த போட்டியில் இவர் 2.3 ஓவர்கள் வீசியிருந்த நிலையில் ரசிகர்கள் இடையூறு செய்ததால் அந்தப் போட்டி நிறுத்தப்பட்டது. அதன்பிறகு இவர் இந்திய அணியில் சில காலம் தேர்வாகவில்லை.
# பழையபள்ளி திருத்தலம், பள்ளியாடி

**பழையபள்ளி திருத்தலம்** தமிழ்நாட்டிலுள்ள கன்னியாகுமரி மாவட்டத்திலுள்ள பள்ளியாடி என்னும் ஊரில் அமைந்துள்ளது. இங்கு அமைந்திருக்கும் திருத்தலம் சமய நல்லினங்கத்திற்கு சாட்சியாக விளங்குகிறது. இத் திருத்தலத்தில் இந்துக்கள் தீபம் ஏற்றியும், கிறித்தவர்கள் மெழுகுவர்த்தி ஏற்றியும் இசுலாமியர்கள் தூபமிட்டும் வழிபட்டு வருகின்றனர். 400 ஆண்டுகள் பழமை வாய்ந்த இத்திருத்தலத்தில் ஒவ்வொரு ஆண்டும் பங்குனி மாதம் முதல் திங்கள்கிழமை சம்பந்தி விருந்தும், அதற்கு முந்தின நாள் மத நல்லினக்க விழாவும் நடைபெறுகிறது. இத்திருத்தலம் நாகர்கோவிலில் இருந்து 25 கட்டை (கிலோ மீட்டர்) தொலைவில் உள்ளது.
# பழையபள்ளி திருத்தலம், பள்ளியாடி

## வரலாறு

சுமார் 400 ஆண்டுகளுக்கு முன்பு இவ்வாலயம் அமைந்திருக்கும் பகுதி காடுகள் நிறைந்ததாகவும் புலிகள் வசிப்பிடமாகவும் திகழ்ந்தது. அப்போது ஒரு மடத்திற்கு சொந்தமான இந்த நிலத்தை ஒரு குடும்பத்தினர் தங்கள் கட்டுப்பாட்டில் கொண்டுவந்தனர். இங்கிருந்த புளியமரத்தின் கீழ் செங்குத்தாக நின்ற கருங்கலில் அக்குடும்பத்தினர் தீபம் ஏற்றி வழிபட்டனர். பின்னர் அம்மை அப்பனை குறிக்கும் வகையில் அதற்கு அருகில் இன்னொரு கல்லையும் நட்டு தீபம் எற்றினர். அம்மையும், அப்பனும் சேர்ந்து காணப்பட்டதால் காலப்போக்கில் **பள்ளியப்பன்** என்று பக்தர்கள் அழைக்க தொடங்கினர். இந்த நிலையில் அந்த பகுதியில் காலரா, வைசூரி போன்ற நோய்கள் மக்களை தாக்கி அதிகமான மக்கள் உயிரிழந்தபடியால் பயந்துபோன மக்கள் பள்ளியப்பன் திருத்தலம் சென்று வழிபட்டனர். உயிர்கள் பலியாவதை நிறுத்தினால் ஊருக்கெல்லாம் கஞ்சி காய்த்து ஊற்றுவதாக வேண்டினர். உயிர்கள் பலியாவது நின்றதால் மக்கள் தங்கள் வேண்டுதலை செலுத்தினார்கள். அன்று தொடங்கிய கஞ்சிதானம் இன்று அன்னதானமாக உருவெடுத்துள்ளது.
# பழையபள்ளி திருத்தலம், பள்ளியாடி

## அன்னதானம்

ஒவ்வொரு ஆண்டும் பங்குனி மாதம் முதல் திங்கள்கிழமை சம்பந்தி விருந்தும், அதற்கு முந்தின நாள் மத நல்லினக்க விழாவும் இங்கு நடைபெறுகிறது. மேலும் திருகார்த்திகை, கிறித்துமசு, சிவராத்திரி போன்ற விழகாக்களில் இங்கு ஏராளமான மக்கள் வழிபட வருகின்றனர். அனைத்து மதத்தினரும் வழிபடும் இத்திருத்தலத்தில் பக்தர்கள் காணிக்கையாக இனிப்பு, வாழைக்குலை, தேங்காய் போன்ற பொருட்களை கொடுக்கின்றனர்.
# பழையபள்ளி திருத்தலம், பள்ளியாடி

## அணையா விளக்கு

சுமார் 400 ஆண்டுகள் பழமைவாய்ந்த புளியமரமே இத்திருத்தலத்தின் கூரையாக திகழ்கின்றது. இங்கு கருங்கல்லில் ஏற்றப்படும் தீபங்கள் ஒருபோதும் அணைய விடாமல் பக்தர்கள் பார்த்துக் கொள்கிறார்கள்.
# அர்விந்த் ஆப்டே

**அர்விந்தரோ லக்ஸ்மன்ராவோ ஆப்டே** (Arvindrao Laxmanrao Apte, பிறப்பு: அக்டோபர் 24. 1934, ஓர் இந்தியத் துடுப்பாட்டக்காரர். இதுவரை ஒரு தேர்வுத் துடுப்பாட்டப் போட்டியிலும், 58 முதல்தர துடுப்பாட்டப் போட்டிகளிலும் கலந்து கொண்டுள்ளார். 1959 இல் இந்தியா அணிக்காக தேர்வுத் துடுப்பாட்டப் போட்டியில் விளையாடியுள்ளார். இவர் மகாராஷ்டிராவைச் சேர்ந்தவர்.
# மாதவ் ஆப்டே

**மாதவ்ராவ் லக்ஸ்மண் ராவ் ஆப்டே** (Madhavrao Laxmanrao Apte, பிறப்பு: அக்டோபர் 5. 1932 - 23 செப்டம்பர் 2019), ஓர் இந்தியத் துடுப்பாட்டக்காரர். இதுவரை ஏழு தேர்வுத் துடுப்பாட்டப் போட்டியிலும், 67 முதல்தர துடுப்பாட்டப் போட்டிகளிலும் கலந்து கொண்டுள்ளார். 1952 இலிருந்து 1953 வரை இந்தியா அணிக்காக தேர்வுத் துடுப்பாட்டப் போட்டிகளில் விளையாடியுள்ளார். இவர் மகாராஷ்டிராவைச் சேர்ந்தவர்.  
.
# பரத் அருண்

**பரத் அருண்** (Bharath Arun, பிறப்பு: டிசம்பர் 14. 1962, ஓர் இந்தியத் துடுப்பாட்டக்காரர். இதுவரை இரண்டு தேர்வுத் துடுப்பாட்டப் போட்டியிலும், நான்கு முதல்தர துடுப்பாட்டப் போட்டிகளிலும் கலந்து கொண்டுள்ளார். 1987 இலிருந்து 1988 வரை இந்தியா அணிக்காக தேர்வுத் துடுப்பாட்டப் போட்டிகளில் விளையாடியுள்ளார். இவர் ஆந்திராவைச் சேர்ந்தவர்
.
# அர்சாத் அயூப்

**அர்சாத் அயூப்** (*Arshad Ayub*, பிறப்பு: ஆகத்து 2. 1958, ஓர் இந்தியத் துடுப்பாட்டக்காரர். இதுவரை 13 தேர்வுத் துடுப்பாட்டப் போட்டியிலும், 32 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். 1987 இலிருந்து 1990 வரை இந்தியா அணிக்காக தேர்வுத் துடுப்பாட்டப் போட்டிகளில் விளையாடியுள்ளார்.
# சிங்கை நேசன்

**சிங்கை நேசன்** சிங்கப்பூரிலிருந்து 19ம் நூற்றாண்டின் இறுதிக்காலப் பகுதியில் தமிழ்மொழியில் வெளிவந்த ஒரு பத்திரிகையாகும். பினாங்கிலிருந்து இப்பத்திரிகை வாரம்தோறும் வெளிவந்துள்ளது.
# சிங்கை நேசன்

## ஆசிரியர்

சி. கு. மகுதூம் சாகிப்.
# சிங்கை நேசன்

## ஆசிரியர்

#### பணிக்கூற்று

சிங்கப்பூரில் குடிவாழும் முகமதியரும், இந்துக்களுமாகிய நாங்கள் சிங்கை நேசன் பத்திரிகையைத் தொடங்குவதில் எம்மை அர்ப்பணித்துக் கொண்டிருக்கின்றோம்
# சிங்கை நேசன்

## ஆசிரியர்

#### முதல் இதழ்

- சூன் 27, 1887
# சிங்கை நேசன்

## ஆசிரியர்

#### இறுதி இதழ்

- சூன் 23, 1891
# சிங்கை நேசன்

## பாதுகாப்பு

இப்பத்திரிகையின் வெளிவந்த சகல இதழ்களும் சிங்கப்பூர் இராபில்சு நூலகத்தில் பாதுகாத்து வைக்கப்பட்டிருப்பதாக அறிய முடிகின்றது.
# சிங்கை நேசன்

## இசுலாமிய விடயங்களுக்கு முக்கியத்துவம்

இதுவொரு செய்தி இதழாகக் காணப்பட்டபோதிலும்கூட, இசுலாமிய மார்க்க விடயங்களுக்கு கூடுதலான இடம் ஒதுக்கப்பட்டுள்ளது.
# சிங்கை நேசன்

## திருக்குறள்

இவ்விதழின் முழக்கமாக தான் குற்றம் நீக்கிப் பிறர் குற்றம் காண்கிற பின் என்குற்றமாகும் இறைக்கு என்ற திருக்குறள் வாசகம் முகப்புப் பக்கத்தில் இடம்பெற்றது. ஒரு இதழின் முகப்பில் திருக்குறள் இடம்பெற்றது இதுவே முதல் முறை என்று உவமைக் கவிஞர் சுரதா கூறியிருந்தார்.
# சிங்கை நேசன்

## ஆதாரம்

*சாமி அ.மா.* தமிழில் இஸ்லாமிய இதழ்கள், நவமணி பதிப்பகம் சென்னை. 600 004
# மதுரைப் பெருமருது இளநாகனார்

**மதுரைப் பெருமருது இளநாகனார்** சங்ககாலப் புலவர்களில் ஒருவர். இவரது வாடல் ஒன்றே ஒன்று உள்ளது. அது நற்றிணை 251.  
புலவர் பெயர் - இளநாகனார்  
தந்தை பெயர் - பெருமருது  
ஊர் - மதுரை  
இவரது தந்தையாரும் புலவர். பெயர் மதுரைப் பெருமருதனார்.
# மதுரைப் பெருமருது இளநாகனார்

## பாடல் சொல்லும் செய்தி

தலைவிக்காகத் தலைவன் காத்திருக்கிறான். அவனுக்குக் கேட்கும்படி தலைவி தினையை வேண்டுவது போலச் சொல்கிறாள்.  
தினையே! நீ விளைக! உன் வளைந்த கதிர்களில் அமர்ந்து பறவைகள் உன்னை உண்ணட்டும். நான் புள்ளோம்பி உன்னைக் காத்ததை நீ அறிவாய். இப்போது கடவுள் பேணி என்னை வீட்டிலேயே வைத்து என்னைக் காக்கின்றனர். (முருகயர்கின்றனர்). எனவே உன்னைக் காக்க நான் வரமாட்டேன்.  
அவன் நன்மலை நாடன். அவன் மலையில் அருவியின் கடும்பாட்டு கேட்டுக்கொண்டிருக்கும். அங்குப் பழுத்திருக்கும் வாழைப்பழத்தை மந்தி கவர்ந்து செல்லும்.  
(இறைச்சி - தலைவி வாழைப்பழம். தலைவன் மந்தி)
# மதுரைப் பெருமருது இளநாகனார்

## பாடல் சொல்லும் செய்தி

### பழந்தமிழ்

- உடங்கு பீள் = வளைந்த (தினைக்)கதிர்
# இரத்மலானை நந்தீசுவரம் கோயில்

**திருநந்தீசுவரம் கோயில்** இலங்கையின் கொழும்பு மாவட்டத்தில் இரத்மலானையில் அமைந்துள்ள இந்துக் கோயில் ஆகும். இரத்மலானையிலிருந்து கடற்கரையோரமாக ஒன்றரை கிலோமீற்றர் தொலைவில் ஜயசுமனாராம வீதியில் உள்ளது. இக்கோயிலில் மூலவராக இருப்பவர் சொர்ணா அம்பிகா சமேத நந்தீஸ்வரர் ஆவார்.
# இரத்மலானை நந்தீசுவரம் கோயில்

## வரலாறு

இராமாயண காலத்தில் இராமன் வழிபட்ட சிவத்தலமாக இக்கோயிலைக் கருதுவர். இந்த ஆலயம் யாரால், எப்பொழுது எழுப்பப்பட்டது? எவ்வாறு தோன்றியது? என்பதை கண்டறியக்கூடிய சான்றுகள் கிடைக்கவில்லை. எனினும் கோட்டை அரசனாக இருந்த ஆறாம் பராக்கிரமபாகு காலத்தில் (1454 இல்) தொடகமுவே சிறீ ராகுல தேரர் என்ற சிங்களப் பெளத்த துறவி ‘சலலிஹினி சந்தேசய’ என்ற சிங்கள மொழிக் காவியத்தில் இந்த நந்தீசுவரர் ஆலயத்தில் நடைபெறும் பூசை, மற்றும் வழிபாட்டு முறைபாடுகளை பற்றி பாடியுள்ளார். பக்தர்கள் விரும்பும் இனிமையான தமிழ் மொழியில் இத்தலத்தின் மீது தோத்திரங்கள் பாடப்படும் என்றும் அவர் குறிப்பிட்டுள்ளார்.
# இரத்மலானை நந்தீசுவரம் கோயில்

## வரலாறு

### போர்த்துக்கேயரினால் அழிப்பு

1505 இல் இலங்கைக்கு வந்த போர்த்துக்கேயர் 1518 ஆம் ஆண்டு இந்த நந்தீஸ்வரத்தை சேதமாக்கி அழித்தனர். அங்கு பூசைகள் நடத்தி வந்த குப்புசாமி என்ற குருக்களையும் அவரது குடும்பத்தினரையும் அதே இடத்திலேயே போர்த்துக்கேயர் கொலை செய்துள்ளனர். அவரது மகனை மதம் மாறுமாறு கூறி இழுத்துச் சென்றனர். அதன்பின் அப்பகுதியில் ‘பெர்னாண்டோ’ என்ற பரம்பரைப் பெயருடன் வாழ்ந்து வந்த சிங்களவர் இந்த ஆலயத்தை பராமரித்து வந்துள்ளார். பெர்ணான்டோவுக்குப் பின், இக்கோயிலை காமினி பெர்ணாண்டோ என்பவர் பராமரிந்து வந்தார்.  
போர்த்துக்கேயர் இத்திருத்தலத்தை நிர்மூலமாக்கியதை நினைவுறுத்தும் சித்திரங்கள் இக்கோயிலில் வரையப்பட்டுள்ளன. இந்த ஆலயம் மிகவும் பழமையும் தொன்மையும் வாய்ந்த ஆலயம் என்பதற்கு சான்றாக இந்த ஆலயத்தில் உள்ள ஆலமரம் விளங்குகிறது. இந்த ஆலமரத்தின் அடிவாரத்திலே விநாயகர் கோயில் உள்ளது.
# இரத்மலானை நந்தீசுவரம் கோயில்

## அகழ்வாய்வுகள்

1980 ஆம் ஆண்டு சிவன் ஆலயம் அமைப்பதற்கு நிலத்தை அகழ்ந்தபோது உடைந்த நிலையிலுள்ள நந்தியும் சிவலிங்கத்தின் உடைந்த மேல் பகுதியும் மேலும் பல கோயிற் படிமங்களும் கிடைத்தன. இவ்வாறு அகழ்ந்தபோது கிடைத்த அம்மன் சிலையொன்று தொல்பொருள் காட்சியகத்தில் உள்ளது. அகழும்போது ஏற்பட்ட தாக்கத்தினால் அச்சிலை சேதமுற்றது. இச்சிலை 11, 12 ஆம் நூற்றாண்டுகளைச் சேர்ந்தது எனச் சான்றுபடுத்தப்பட்டுள்ளது. 1984 ஆம் ஆண்டு நிலத்தை அகழ்ந்தபோது கிடைத்த ஆவுடையார் இவ்வாலயத்தின் மூலமூர்த்தியானார்.  
சிவாலயம் இருந்த இந்த இடத்திலே 1717 ஆம் ஆண்டு முருகனுக்கு கோயில் ஒன்று அமைக்கப்பட்டுள்ளது. இதனை இப்பகுதியில் உள்ள சிங்களவர்கள் கொனாபெந்தி கத்தரகம தேவாலய என்று அழைத்தனர். இன்று இது மருவி கோணாகோயில் என்று அழைக்கப்படுகின்றது.  
- போர்த்துக்கேயரால் அழிக்கப்பட்ட இரத்மலானை நந்தீஸ்வரம் ஆலயம், தினகரன், மார்ச் 20, 2011
# மதுரைப் பெருமருதனார்

**மதுரைப் பெருமருதனார்** சங்ககாலப் புலவர்களில் ஒருவர். இவரது பாடல் ஒன்றே ஒன்று உள்ளது. அது நற்றிணை 241.  
இவரது மகனும் புலவர். பெயர் மதுரைப் பெருமருது இளநாகனார்.
# மதுரைப் பெருமருதனார்

## நற்றிணை 241 சொல்லும் செய்தி

தலைவன் பொருளுக்காகப் பிரிந்துள்ளான். எனவே அவன் பிரிவைப் பொறுத்துக்கொள்ளத்தான் வேண்டும் என்கிறாள் தோழி. தலைவி வாடைக் காற்றின் கொடுமையைக் காட்டித் தன்னால் பொறுத்துக்கொள்ள இயலவில்லையே என்கிறாள்.  
பொருளுக்காகப் பிரிந்தவர் நம்மை நினைப்பாரோ, மாட்டாரோ என்று சொல்லிக் கலங்குகிறாள்.  
தலைவன் திரும்பிவிடுவேன் என்று சொல்லிச் சென்ற கூதிர் காலம் போய் முன்பனிக் காலம் வந்துவிட்டது.
- பறவைகள் நடந்த காலடி தோன்றும் ஈரமணல் தெரிகிறது.
- கரும்பு அரசனுக்கு வீசும் கவரி போல் பூத்துக்கிடக்கிறது. <big>**'வேழ வெண்பூ**'</big> என்னும் பாடல் தொடருக்குப் பேய்க்கரும்பு எனப்படும் கொருக்காந்தட்டைப் பூ என்றும் பொருள் கொள்ளலாம்.
- ஞாயிறு தோன்றி விழித்திமைக்கும் பொழுதில் மறைந்துவிடுகிறது. (பகல்பொழுது குறைவு)
இப்போதும் அவர் வரவில்லையே!
# மதுரைப் பெருங்கொல்லன்

**மதுரைப் பெருங்கொல்லன்** சங்ககாலப் புலவர்களில் ஒருவர். இவரது பாடல் ஒன்றே ஒன்று உள்ளது. அது குறுந்தொகை 141.
# மதுரைப் பெருங்கொல்லன்

## புலவர் பெயர் விளக்கம்

விலங்குகள் ஒன்றை ஒன்று கொல்வதைப் பாடியமையால் இப்புலவரைப் பெருங்கொல்லன் என்றனர். இவருக்கு இப் பெயரைச் சூட்டியவர் குறுந்தொகை நூலைத் தொகுத்த ஆசிரியர்.  
இவர் பாடற்பொருளால் பெயர்பெற்ற புலவர்.
# மதுரைப் பெருங்கொல்லன்

## பாடல் சொல்லும் செய்தி

தலைவன் இரவில் வரும் வழியில் நேரும் இன்னல்களை எண்ணித் தலைவனைப் பகலில் வருமாறு குறிப்புக் காட்டுகிறாள் தோழி. தலைவி அதனையும் மறுக்கிறாள்.
# மதுரைப் பெருங்கொல்லன்

## பாடல் சொல்லும் செய்தி

### வாரலோ

தினை உண்ண வரும் கிளியை ஓட்டி வா என்று அன்னை கூறியுள்ளாள். அங்குச் செல்வோம். 'வாரலோ' என்கிறாள் தோழி. தோழி வாயிலிருந்து வரும்போது வாரலோ என்னும் சொல் 'வருக' எனப் பொருள்படுமாறு இருக்கிறது. அதுவே தலைவி வழிமொழியும்போது 'வாரற்க' என்று பொருள்படுமாறு இருக்கிறது.  
இப்பாடலுக்குத் தரப்பட்டுள்ள பிற்கால அடிக்குறிப்பு 'நேர்ந்த வாய்பாடு' என்றும், 'மறுத்த வாய்பாடு' என்றும் குறிப்பிடுகிறது.
- <big>**வாய்பாடு = Intonation**</big>
# மதுரைப் பெருங்கொல்லன்

## பாடல் சொல்லும் செய்தி

### வாரலோ

#### ஆரிருள் நடுநாள் ஏதம்

யானை குத்திப் புலி புண்பட்டுக் கிடக்குமாம். அந்தப் புலி எப்போது சாகும் என்று செந்நாய் பார்த்துக்கொண்டிருக்குமாம். இப்படிப்பட்ட வழியில் நள்ளிரவில் தலைவன் வருகிறானாம். இந்த ஏதத்தை எண்ணித் தலைவி கலங்குகிறாள்.
# பகா ஜிலானி

**மொகம்மத் பகா கான் ஜிலானி ** (Mohammad Baqa Khan Jilani: சூலை 20. 1911, இறப்பு சூலை 2. 1941) ஓர் இந்தியத் துடுப்பாட்டக்காரர். இதுவரை ஒரு தேர்வுத் துடுப்பாட்டப் போட்டியிலும், 31 முதல்தர துடுப்பாட்டப் போட்டிகளிலும் கலந்து கொண்டுள்ளார். 1936 இல் இந்தியா அணிக்காக தேர்வுத் துடுப்பாட்டப் போட்டியில் விளையாடியுள்ளார். இவர் பஞ்சாப்பைச் சேர்ந்தவர்
.
# ரோஜர் பின்னி

**ரொஜர் பின்னி** (Roger Binny, சூலை 19. 1955, ஓர் இந்தியத் துடுப்பாட்டக்காரர்). இவர் 27 தேர்வுத் துடுப்பாட்டப் போட்டிகளிலும், 72 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார்.
.
ரொஜர் பின்னி இவர் இந்திய கிரிக்கெட் அணியின் முன்னாள் பந்துவீச்சாளர் ஆவார்.
இவர் பெங்கலூரில் பிறந்தார்.
# மதுரைப் பூவண்ட நாகன் வேட்டனார்

**மதுரைப் பூவண்ட நாகன் வேட்டனார்** சங்ககாலப் புலவர்களில் ஒருவர். இவரது பாடல் ஒன்றே ஒன்று உள்ளது. அது நற்றிணை5 317.
# மதுரைப் பூவண்ட நாகன் வேட்டனார்

## புலவர் பெயர் விளக்கம்

பொதுவாகச் சுனையில் பூத்திருக்கும் குவளைப் பூவை மகளிர் கண்களுக்கு உவமையாகக் கூறுவதுதான் வழக்கம். இந்தப் புலவர் ஆயமகளிர் கொய்த குவளைப் பூவைத் தலைவியின் கண்களுக்கு உவமையாகக் கூறியுள்ளார். இந்தப் புதுமை கருதி இந்தப் புலவர் நாகன் வேட்டனார் பெயருக்குப் 'பூவண்ட' என்னும் அடைமொழி சேர்க்கப்பட்டுள்ளது.
# மதுரைப் பூவண்ட நாகன் வேட்டனார்

## பாடல் சொல்லும் செய்தி

நாட! நீ நயந்தோள் கேண்மை அன்னை அறியின் இவள் கண் பனி கலந்து என்ன ஆவாள்? எனவே திருமணம் செய்துகொண்டு இவளைப் பெறுக என்கிறாள் தோழி.
# மதுரைப் பூவண்ட நாகன் வேட்டனார்

## பாடல் சொல்லும் செய்தி

### இறைச்சிப் பொருள்

தினையைக் கிளி கவரும் நாட்டை உடையவன் தலைவன் என்று கூறப்படுவதில் தினை தலைவியையும், கிளி தலைவனையும் உணர்த்தும்.
# மதுரைப் பூவண்ட நாகன் வேட்டனார்

## பாடல் சொல்லும் செய்தி

### உவமை

பெண்யானையைப் புணரும்போது ஆண்யானையின் கை வளைந்திருப்பது போலத் தினைக்கதிர் வளைந்திருக்கும்.
# திபெத் தன்னாட்சிப் பகுதி

**திபெத் தன்னாட்சி பகுதி** (*Tibet Autonomous Region*) அல்லது சுருக்கமாக **திபெத்** (சீனம்: 西藏自治区) என்பது சீன மக்கள் குடியரசால் 1958இல் திபெத்திய ஆன்மிகம் மற்றும் அரசியல் தலைவரான 14ஆவது தலாய் லாமாவை விரட்டிவிட்டு, ஆக்கிரமிக்கப்பட்ட திபெத் நாடாகும். சீன மக்கள் குடியரசின் கட்டமைப்பினுள் திபெத், திபெத் தன்னாட்சி பகுதியின் அங்கமாகவே 1965இல் அங்கீகரிக்கப்படுகிறது இது சிசங் தன்னாட்சி பகுதி என்றும் அழைக்கப்படுகிறது. திபெத் தன்னாட்சிப் பகுதியின் நிர்வாகத் தலைநகரம் லாசா ஆகும். திபெத் தன்னாட்சிப் பகுதி 6 மாவட்டங்களாகவும், 68 கவுண்டிகளாகவும் பிரிக்கப்பட்டுள்ளது.  
திபெத் தன்னாட்சிப் பகுதியுள் திபெத்திய பகுதிகளைத் தவிர யு-சாங் மற்றும் காம் மாகாணப் பகுதிகளும் அடங்கும். இத்தன்னாட்சிப் பகுதியே சீனாவின் மாகாணங்களுள் இரண்டாவது பெரிய நிலப்பரப்பைக் கொண்டுள்ளது (1,200,000 சதுர கிலோமீட்டர்). திபெத் தன்னாட்சிப் பிராந்தியத்தின் தற்போதைய எல்லைகள் பொதுவாக 18 ஆம் நூற்றாண்டில் நிறுவப்பட்டன மற்றும் திபெத்தின் பாதி பகுதியையும் உள்ளடக்கியது. திபெத் தன்னாட்சி பகுதி க்கும் அதிகமான பரப்பளவில் சீனாவின் இரண்டாவது பெரிய மாகாண அளவிலான பிரிவாகும். சின்சியாங்கிற்குப் பிறகு, பெரும்பாலும் அதன் கடுமையான மற்றும் கரடுமுரடான நிலப்பரப்பு காரணமாக, சீன மக்கள் குடியரசின் குறைந்த அடர்த்தியான மக்கள்தொகை மாகாண அளவிலான பிரிவு ஆகும்.
# திபெத் தன்னாட்சிப் பகுதி

## வரலாறு

திபெத்துக்கும் சீன மிங் வம்சத்துக்கும் இடையிலான உறவுகளின் சரியான தன்மை (1368-1644) மற்றும் திபெத்தின் மீது மங்கோலியர் கைப்பற்றிய பின்னர் மிங் வம்சத்திற்கு திபெத்தின் மீது இறையாண்மை இருந்ததா என்பது குறித்தும் மேலும் 13 மற்றும் 14 ஆம் நூற்றாண்டுகளில் யுவான் நிர்வாக ஆட்சியிலும் அரசியல் ரீதியாக குற்றம் சாட்டப்பட்ட வரலாற்று விவாதம் உள்ளது திபெத்தில் சிங் வம்சம் (1636-1912) ஆட்சி படையெடுத்து துங்கர்களை வெளியேற்றி அவர்கள் நாட்டிற்குள் 1720 ஆம் ஆண்டில் நுழைந்தது. திபெத் அப்போதுதான் முதலில் மத்திய அரசாங்கத்தால் கட்டுப்படுத்தப்பட்டது. 1912 லிருந்து 1950 வரை திபெத் சீனக்குடியரசின் *சட்டத்தின்* கீழ் இருந்தது எனினும், பின்னர் ஒரு புதிய அரசை நிர்மாணிக்க சிக்கலானதாக சீனப்புரட்சி (1911), முரண்டு பிடித்த வார்லார்ட் சகாப்தம், சீன உள்நாட்டு போர், மற்றும் பெரும் இரண்டாம் சீன- சப்பானியப் போர் போன்ற காரணங்களால் இரண்டாம் உலகப் போருக்கு முன்னும் பின்னும் எந்தவொரு பயனுள்ள நிர்வாகத்தையும் செயல்படுத்த முடியாமல் குடியரசிலிருந்து வெளியேறியது. இன-கலாச்சார திபெத்தின் பிற பகுதிகள் (கிழக்கு காம் மற்றும் அம்டோ ) 18 ஆம் நூற்றாண்டின் நடுப்பகுதியில் இருந்து சீன வம்ச அரசாங்கத்தின் *நியாயமான* நிர்வாகத்தின் கீழ் இருந்தன; இன்று அவை கிங்காய், கான்சு, சிச்சுவான் மற்றும் யுன்னான் மாகாணங்களைக் கொண்டுள்ளது  
1950 ஆம் ஆண்டில், மக்கள் விடுதலை இராணுவம் திபெத்துக்குள் நுழைந்து, சாம்டோ நகரத்திற்கு அருகே நடந்த போரில் திபெத்திய உள்ளூர் இராணுவத்தை தோற்கடித்தது. 1951 ஆம் ஆண்டில், திபெத்திய பிரதிநிதிகள் மத்திய மக்கள் அரசாங்கத்துடன் 17 அம்ச ஒப்பந்தத்தில் கையெழுத்திட்டனர், திபெத்தின் மீதான சீனாவின் இறையாண்மையையும், திபெத்தை இணைப்பதையும் உறுதிப்படுத்தியது. இந்த ஒப்பந்தம் சில மாதங்களுக்குப் பிறகு லாசாவில் அங்கீகரிக்கப்பட்டது. தலாய் லாமா தலைமையிலான ஒரு தன்னாட்சி நிர்வாகத்திற்கு 17 அம்ச ஒப்பந்தம் வழங்கப்பட்டிருந்தாலும், தலாய் லாமாவின் அரசாங்கத்தை விலக்கி கம்யூனிஸ்டுடன் சேர்ந்து நிர்வாக முறையை உருவாக்க 1955 ஆம் ஆண்டில் "திபெத்தின் தன்னாட்சி பிராந்தியத்திற்கான ஆயத்த குழு" (பி.சி.ஐ.ஆர்.டி) நிறுவப்பட்டது. சீனப் படைகளிடமிருந்து அவரது உயிருக்கு அச்சுறுத்தலின் கீழ் தலாய் லாமா 1959 இல் இந்தியாவுக்கு தப்பிச் சென்று 17 அம்ச ஒப்பந்தத்தை கைவிட்டார். திபெத் தன்னாட்சி பகுதி 1965 இல் நிறுவப்பட்டது, இதனால் திபெத்தை சீனாவின் மாகாண அளவிலான பிரிவாக மாற்றியது.
# திபெத் தன்னாட்சிப் பகுதி

## நிலவியல்

திபெத் தன்னாட்சி பகுதி பூமியின் மிக உயர்ந்த பிராந்தியமான திபெத்திய பீடபூமியில் அமைந்துள்ளது. வடக்கு திபெத்தின் உயரம் சராசரியாக எட்டும் . நேபாளத்தின் எவரெசுட்டு சிகரம் திபெத்தின் எல்லையில் அமைந்துள்ளது.
# திபெத் தன்னாட்சிப் பகுதி

## பொருளாதாரம்

திபெத்தியர்கள் பாரம்பரியமாக உயிர்வாழ்வதற்காக விவசாயத்தை நம்பியிருந்தனர். இருப்பினும், 1980 களில் இருந்து, சீன பொருளாதார சீர்திருத்தத்தை அடுத்து வாகன ஓட்டுநர் மற்றும் உணவு விடுதியில் சில்லறை வேலை போன்ற பிற வேலைகள் கிடைத்துள்ளன. 2011 ஆம் ஆண்டில், திபெத்தின் பெயரளவிலான மொத்த உள்நாட்டு உற்பத்தி 60.5 பில்லியன் யுவானில் (9.60 பில்லியன் அமெரிக்க டாலர்) முதலிடத்தில் இருந்தது, இது 2000 ஆம் ஆண்டில் 11.78 பில்லியன் யுவான் (1.47 பில்லியன் அமெரிக்க டாலர்) ஐ விட ஏழு மடங்கு அதிகமாகும். 21 ஆம் நூற்றாண்டின் தொடக்கத்திலிருந்து பொருளாதார வளர்ச்சி ஆண்டுக்கு சராசரியாக 10 சதவீதத்திற்கும் அதிகமாக உள்ளது.
# திபெத் தன்னாட்சிப் பகுதி

## இதனையும் காண்க

- திபெத்
- தலாய் லாமா
- யாதோங் கவுண்டி
# மதுரைப் பூதன் இளநாகனார்

**மதுரைப் பூதன் இளநாகனார்** சங்ககாலப் புலவர்களில் ஒருவர். இவரது பாடல் ஒன்றே ஒன்று உள்ளது. அது புறநானூறு 276.  
பூதன் என்பது இளநாகனாரின் தந்தை பெயர்.
# மதுரைப் பூதன் இளநாகனார்

## பாடல் சொல்லும் செய்தி

- திணை - தும்பை
- துறை - தானைமறம்
போர்வீரன் ஒருவன் போரிட்ட திறத்தை இந்தப் பாடல் விளக்குகிறது.  
செம்முது பெண்டாகிய ஆய்ச்சி ஒருத்தி கறந்த பாலைக் காய்ச்சி விரலால் தெறித்த துளிப் பிறைமோர் எப்படிக் குடத்துப் பாலையெல்லாம் திரியச் செய்யுமோ அதுபோல இந்த ஒரே ஒரு மறவனால் தாக்கப்பட்டுப் பகைவரெல்லாம் கலங்கிப் போயினராம்.
# மதுரைப் புல்லங்கண்ணனார்

**மதுரைப் புல்லங்கண்ணனார்** சங்ககாலப் புலவர்களில் ஒருவர். இவரது பாடல் ஒன்றே ஒன்று உள்ளது. அது அகநானூறு 161.  
புல்லம் என்பது மதுரையில் இருந்த ஒரு பகுதி.  
கண்ணனார் புலவர் பெயர்.
# மதுரைப் புல்லங்கண்ணனார்

## பாடல் சொல்லும் செய்தி

தலைவன் பொருளீட்டச் செல்லப்போவதைத் தலைவி முனபே தெரிந்துகொண்டு கண்ணீர் வடித்தாள். இதனைச் சொல்லித் தோழி தலைவனைத் தடுத்து நிறுத்துகிறாள்.  
வணங்கிச் சுருண்டிருக்கும் தலைமுடியை உடைய வன்கண் ஆடவர் பொருளோடு வரும் மக்களை வழியிலேயே கொல்வார்களாம். அங்கு இறந்துகிடக்கும் முடைநாற்றம் வீசும் பிணங்களைத் தின்னக் கழுகுகள் காத்துக் கிடக்குமாம். இப்படிப்பட்ட வழியில் தலைவன் செல்ல நேருமே என்று தலைவி கண்ணீர் வடிக்கிறாள் என்று தலைவனிடம் சொலகிறாள்.  
பிரியும் முன்பே கண்ணீர் வடிப்பவள் பிரிந்து சென்றால் என்ன ஆவாள்? என்று தோழி விளங்கவைத்தபோது தலைவன் பொருள்செயச் செல்வதை நிறுத்திக்கொள்கிறான்.
# கப்பர்நாகும்

**கப்பர்நாகும்** (*Capernaum* - எபிரேய மொழியில் כְּפַר נַחוּם *Kfar Nahum* = "நாகும் நகர்") என்பது விவிலியத்தோடு தொடர்புடைய ஒரு பாலஸ்தீன ஊர் ஆகும். அங்கு மீன்பிடித் தொழில் சிறப்பாக நடைபெற்று வந்தது. இந்த ஊர் கலிலேயக் கடல் என்று அழைக்கப்படுகின்ற கெனசரேத்து ஏரிக்கரையில் அமைந்தது. இங்கு சுமார் 1500 மக்கள் வாழ்ந்து வந்தார்கள். அகழ்வாய்வுப்படி, இங்கு ஒன்றன்மேல் ஒன்றாகக் கட்டப்பட்ட இரண்டு யூத தொழுகைக் கூடங்கள் இருந்தன. இந்த ஊரின் அருகில் உள்ள கிறித்தவக் கோவில் முன்னாள்களில் புனித பேதுருவின் வீடாக இருந்திருக்கலாம் என்று கருதப்படுகிறது.  
கி.பி. 6ஆம் நூற்றாண்டுக்குப் பின் கப்பர்நாகும் கைநெகிழப்பட்டது. ஆனால் 19ஆம் நூற்றாண்டில் நிகழ்ந்த ஆகழாய்வுகளின் பயனாக இன்று அதன் சீரும் சிறப்பும் வெளியுலகிற்குத் தெரியவந்துள்ளன.
# கப்பர்நாகும்

## கப்பர்நாகும் என்னும் பெயர் எழுந்த வரலாறு

*கஃபார் நாகும்* (Kfar Nahum) என்னும் பெயருக்கு *நாகும் நகர்* என்பது பொருள். ஆயினும் *நாகும்* என்னும் ஆட்பெயரோடு அதற்குள்ள தொடர்பு பற்றிய தெளிவு இல்லை. ஃப்ளாவியுஸ் ஜோசேஃபஸ் என்னும் வரலாற்று ஆசிரியரின் படைப்புகளில் இவ்வூரின் பெயர் Kαφαρναούμ (Kapharnaum) என்று கிரேக்கத்தில் உள்ளது. புதிய ஏற்பாட்டின் கையெழுத்துப் படிகளில் இந்த ஊரின் பெயர் இரு வடிவங்களில் உள்ளது: Kαφαρναούμ (Kapharnaum); Kαπερναούμ (Kapernaum). அரபி மொழியில் இது *தல்கும்* (Talhum) என்னும் பெயர் கொண்டுள்ளது.
# கப்பர்நாகும்

## புதிய ஏற்பாட்டில் கப்பர்நாகும்

கிறித்தவ விவிலியத்தின் இரண்டாம் பகுதியாகிய புதிய ஏற்பாட்டில், குறிப்பாக லூக்கா நற்செய்தியில் கப்பர்நாகும் என்னும் ஊர் இயேசுவின் சீடர்களாயிருந்த பேதுரு, அந்திரேயா, யாக்கோபு, யோவான் மற்றும் வரிதண்டுபவரான மத்தேயு ஆகியோரின் சொந்த ஊர் என்று குறிக்கப்படுகிறது. இங்கே இயேசுவின் வீடும் இருந்திருக்கலாம் (காண்க: மத்தேயு 4:13).  
லூக்கா நற்செய்திப்படி, இயேசு கப்பர்நாகுமில் இருந்த யூத தொழுகைக்கூடத்தில் ஓய்வுநாளன்று கற்பித்தார். தொடர்ந்து, இயேசு பேய்பிடித்த ஒரு மனிதருக்கு நலமளித்தார். அதன்பின், இயேசு பேதுருவின் வீட்டுக்குச் சென்று அங்கு பேதுருவின் மாமியார் காய்ச்சலால் அவதியுற்றதைக் கண்டு, அவரைக் குணப்படுத்தினார் (காண்க: லூக்கா 4:31-44).  
கப்பர்நாகுமில் நடந்த இன்னொரு நிகழ்ச்சியில் உரோமைப் படைத்தலைவர் ஒருவர் இயேசுவை அணுகித் தம் வேலையாள் ஒருவர் முடக்குவாதத்தால் பீடிக்கப்பட்டதை எடுத்துக்க் கூறி, இயேசுவின் துணையை நாடுகின்றார். இயேசு அவரை நோக்கி, "நீர் போகலாம், நீர் நம்பியவண்ணமே உமக்கு நிகழும்" என்று கூற, அந்நேரமே அவ்வேலையாள் குணமடைகின்றார். இந்நிகழ்ச்சி நற்செய்தி நூல்களில் மத்தேயு 8:5-13, லூக்கா 7:1-10, யோவான் 4:43-54 ஆகிய இடங்களில் பதிவுசெய்யப்பட்டுள்ளது.  
ஒருநாள் இயேசு கப்பர்நாகுமில் மக்களுக்குக் கற்பித்துக்கொண்டிருந்தபோது முடக்குவாதமுற்ற ஒருவரை அவரிடம் கொண்டுவர சிலர் முயன்றார்கள். பெருங்கூட்டமாக மக்கள் கூடியிருந்ததால் அவர்கள் வீட்டின் கூரையை உடைத்துத் திறப்பு உண்டாக்கி, முடக்குவாதமுற்றவரைப் படுக்கையோடு இயேசுவின்முன் இறக்கவேண்டியதாயிற்று. இயேசு அம்மனிதருக்குக் குணமளித்து, "உன் பாவங்கள் மன்னிக்கப்பட்டன" என்று கூறினார் (காண்க: மாற்கு 2:1-12, மத்தேயு 9:1-8, லூக்கா 5:17-26).  
கப்பர்நாகும் ஊரில் இயேசு பல முறை மக்களுக்குக் கற்பித்து, பலரைக் குணமாக்கினார். இயேசுவின் பணி மையம் போல கப்பர்நாகும் விளங்கியது. கானா என்னும் ஊரில் திருமணத்தில் கலந்துகொண்ட பிறகு இயேசுவும் அவருடைய தாயும் சீடர்களும் கப்பர்நாகும் சென்று தங்கியிருந்தனர் (காண்க: யோவான் 2:12.  
மற்றொரு முறை, கப்பர்நாகுமில் இயேசு மக்களுக்கு அதிசயமான விதத்தில் அப்பங்களைப் பலுகச் செய்து உணவளித்ததும் அவர்கள் மீண்டும் அவரைத் தேடிக் குவிந்தனர். அப்போது அவர், "அழிந்துபோகும் உணவுக்காக உழைக்க வேண்டாம். நிலைவாழ்வு தரும் உணவுக்காகவே உழையுங்கள்...வாழ்வுதரும் உணவு நானே" என்றார் (காண்க: யோவான் 6:27,35.  
இயேசு முதன்முதலாகத் தம் சீடர்களாக அழைத்த சீமோன் பேதுரு மற்றும் அவர்தம் உடன்பிறப்பாகிய அந்திரேயா ஆகியோரின் வீடு கப்பர்நாகுமில் இருந்தது இயேசு அவ்வூரைத் தம் பணி மையமாகத் தெரிந்ததற்குக் காரணமாகலாம் என்று விவிலிய அறிஞர் கருதுகின்றனர்.
# கப்பர்நாகும்

## வரலாற்றில் கப்பர்நாகும்

அகழ்வாய்வுப்படி, கப்பர்நாகும் கி.மு. இரண்டாம் நூற்றாண்டில் நிறுவப்பட்டிருக்கலாம். கலிலேயக் கடலின் கிழக்கிலிருந்து மேற்காக அது அமைந்திருந்தது. யூத தொழுகைக்கூடம் அங்கிருந்தது. அதிலிருந்து 200 மீட்டர் தொலையில் கல்லறைத் தோட்டம் இருந்தது. ஒலிவ விதைகளிலிருந்து எண்ணெய் எடுக்கும் தொழில் அங்குப் பரவலாக நடந்தது என்பதற்கு அங்குக் கிடைத்துள்ள செக்குகள் சான்றாகின்றன. மீன்பிடித்தலும் சிறப்பாக நடைபெற்றது.  
உரோமையர் கப்பர்நாகுமில் குடியேறித் தங்கவில்லை எனத் தெரிகிறது. எனவே, கி.பி. 66-70இல் யூத புரட்சி நிகழ்ந்தபோது கப்பர்நாகும் அழிவுக்கு உள்ளாகவில்லை.
# கப்பர்நாகும்

## கப்பர்நாகுமில் நடந்த அகழ்வாய்வுகளின் பலன்கள்

பல நூற்றாண்டுகளாக மறந்துபோய்க் கிடந்த கப்பர்நாகும் 1838இல் எட்வர்ட் ராபின்சன் என்னும் அமெரிக்க தொல்பொருள் வல்லுநர் நிகழ்த்திய அகழ்வாய்வுகளின் பயனாக வெளியுலகிற்குத் தெரியவந்தது. அவரே கப்பர்நாகுமின் பண்டைய இடிபாடுகளைக் கண்டுபிடித்தார். 1866இல் பிரித்தானிய வல்லுநர் சார்லஸ் வில்லியம் வில்சன் என்பவர் கப்பர்நாகும் இடிபாடுகளிடையே யூத தொழுகைக்கூடத்தை அடையாளம் கண்டார். 1894ஆம் ஆண்டு புனித நாட்டுக் காவலராக (Custodian of the Holy Land) இருந்த பிரான்சிசு சபையைச் சார்ந்த ஜுசேப்பே பால்டி என்னும் துறவி பெதுவின் (Bedouins) என்னும் அராபிய பாலைவன இடம்பெயர்வோர் சிலரிடமிருந்து பல தொல்பொருள்களை மீட்டெடுத்தார். அகழ்பொருள்களை உருக்குலைக்க எண்ணியவர்களிடமிருந்து அவற்றைப் பாதுகாக்க பிரான்சிசு சபைத் துறவியர் அகழ்நிலப் பகுதியைச் சுற்றி வேலி எழுப்பினார்கள்; அவுசுதிரேலியாவிலிருந்து கொணர்ந்த ஈச்சமரங்கள் மற்றும் யூகலிப்டசு மரங்களைச் சுற்றிலும் நட்டு ஒரு சிறிய பாலைவனச் சோலை உருவாக்கினார்கள்; சிறியதொரு துறைமுகமும் உருவானது. இவை தொடர்பான வேலைகளை பிரான்சிசு சபைத் துறவி விர்ஜீலியோ கோர்போ என்பவர் மேற்பார்வையிட்டார்.  
கப்பர்நாகுமில் மிக முக்கியமான அகழ்வாய்வு 1905இல் தொடங்கியது. ஹைன்ரிக் கோல், கார்ல் வாட்சிங்கர் என்னும் இரு செருமானிய நாட்டவர் அந்த ஆய்வினை நடத்தினர். அவர்களைத் தொடர்ந்து வெண்டலைன் ஃபோன் ப்ரென்டன் (1905-1915), கவுதேன்சியோ ஒர்ஃபாலி (1921-1926) என்னும் இரு பிரான்சிசு சபைத் துறவியர் அகழ்வாய்வு நிகழ்த்தினர். இந்த ஆய்வுகளின் விளைவாக கப்பர்நாகுமில் இரு பொதுப்பயன்பாட்டுக் கட்டடங்களும் ஒரு யூத தொழுகைக்கூடமும் எண்கோண வடிவில் அமைந்த ஒரு கிறித்தவக் கோவிலும் அகழ்ந்தெடுக்கப்பட்டன.  
1968இல் அகழ்நிலத்தின் மேற்குப்பகுதி தோண்டப்பட்டது. அங்கே கண்டுபிடிக்கப்பட்ட கட்டடம் புனித பேதுருவின் வீடு என விவிலிய அறிஞர் கருதுகின்றனர். அது கி.பி. முதல் நூற்றாண்டைச் சார்ந்தது என்பது இந்த ஊகத்தை உறுதிப்படுத்துகிறது.  
அக்காலத்தில் மக்கள் கூட்டுக் குடும்பமாக வாழ்ந்தனர். எரிமலைக் கல்லும் மண்ணும் கொண்டு அவர்கள் கட்டிய வீடுகளுக்கு முற்றம் இருந்தது. அம்முற்றத்தில் வட்டவடிவில் அடுப்பு அமைந்தது. தானியம் அரைப்பதற்கு அரைகல் இருந்தது. திறந்த முற்றத்தைச் சுற்றி சிறு அறைகள் இருந்தன. தாழ்ப்பக்கத்தில் காற்றுவழிகள் அமைக்கப்பட்டன. முற்றத்திலிருந்து கூரைக்கு இட்டுச்செல்லும் படிக்கட்டு இருந்தது. இந்த முறையில் வீடு அமைந்ததால் இயேசுவைத் தேடி வந்த மக்கள் கூரையைப் பிளந்து கட்டிலைக் கீழே இறக்கிய நிகழ்ச்சி (காண்க: மாற்கு 2:4 நடந்ததற்கான ஆதாரம் உளதென அறிஞர் கருத்துத் தெரிவித்துள்ளனர்.  
கி.பி. 4ஆம் நூற்றாண்டளவில் வீடுகள் தரமான சாந்து மற்றும் பதனிட்ட களிமண் கொண்டு கட்டப்பட்டன. தற்போது அகழ்ந்தெடுக்கப்பட்ட யூத தொழுகைக்கூடம் இவ்வகையில் கட்டப்பட்டதே.
# கப்பர்நாகும்

## கப்பர்நாகுமில் புனித பேதுருவின் வீடு

அகழ்ந்தெடுக்கப்பட்ட பகுதியில் ஒரு வரிசை வீடுகள் ஒரு முற்றத்தைச் சூழ்ந்திருக்கின்றன. அப்பகுதி தொழுகைக்கூடத்திற்கும் கலிலேய ஏரிக்கரைக்கும் இடையே உள்ளது. பல காலகட்டங்களைச் சார்ந்த கட்டடங்கள் அங்கு இருந்துள்ளன. அவற்றுள் மூன்று நிலைகளை ஆய்வாளர் அடையாளம் கண்டுள்ளனர். அவை:  
- கி.மு. முதல் நூற்றாண்டில் கட்டப்பட்டு, கி.பி. 4ஆம் நூற்றாண்டுவரை பயன்பாட்டில் இருந்த தனியார் வீடுகள்;
- அவற்றுள் ஒரு வீடு மட்டும் 4ஆம் நூற்றாண்டில் தனிப்பட்ட விதத்தில் சீரமைக்கப்பட்டு, அழகுபடுத்தப்பட்டது;
- அந்த வீட்டின் மேல் 5ஆம் நூற்றாண்டில் எண்கோண வடிவத்தில் கட்டியெழுப்பப்பட்ட கிறித்தவக் கோவில்.  
பல வீடுகள் நடுவே ஒரு வீடு மட்டும் தனிக்கவனத்திற்கு உள்ளானது ஏன் என்று அறிஞர் ஆய்ந்துள்ளனர். அதன் தரை சீராக அமைந்துள்ளது; பல விளக்குகள் அங்கே கண்டுபிடிக்கப்பட்டன; எனவே கி.பி. முதல் நூற்றாண்டின் பிற்பகுதியில் அந்த வீடு கிறித்தவர்கள் கூடிய ஒரு வீட்டுக் கோவிலாக (domestic church) இருந்திருக்க வேண்டும் என்று சில அறிஞர் கருதுகின்றனர்.  
எனினும், கி.பி. 4ஆம் நூற்றாண்டில் மேற்கூறிய வீட்டுப்பகுதியைச் சுற்றி ஓர் அடைப்பு இடப்பட்டது. அதன் பக்கங்கள் 27-30 மீட்டர் நீளம் கொண்டிருந்தன. தரமான சுண்ணாம்புக் கலவையும் சாந்தும் கொண்டு கட்டப்பட்ட அந்த அடைப்புச் சுவர் 2.3 மீட்டர் உயரம்வரை அமைந்தது. தரையும் செப்பனிடப்பட்டு உறுதிப்படுத்தப்பட்டது. ஒரு நுழைவாயில் அமைக்கப்பட்டது. சுவர்களிலும் சாந்து பூசப்பட்டது. இக்கட்டடம் 5ஆம் நூற்றாண்டுவரை இருந்தது.  
கி.பி. ஐந்தாம் நூற்றாண்டில் இக்கட்டடம் தகர்க்கப்பட்டு அது இருந்த இடத்தில் ஒரு கோவில் கட்டப்பட்டது. எட்டுத் தூண்கள் தாங்கிநிற்கும் விதத்தில் எண்கோண வடிவத்தில் அது கட்டப்பட்டது. வெளிப்புறத்தில் எட்டு நுழைவாயில்கள் அமைக்கப்பட்டன. திருமுழுக்கு கொடுப்பதற்கான பகுதியும் அமைக்கப்பட்டது. உட்பகுதியிலிருந்த எண்கோண அமைப்பு புனித பேதுருவின் வீட்டிற்கு நேர் மேலே அமையுமாறு கோவில் கட்டப்பட்டது. கோவிலின் நுழைவாயிலின் தரைப்பகுதியில் கற்படிமப் பாணிகள் அமைக்கப்பட்டன. சிறுவட்டங்களும் சிலுவைகளும் கொண்ட பாணி அது. வெளிப்புற எண்கோணப் பகுதியின் தரையில் செடிகள், விலங்குகள் வடிவம் கொண்ட பாணி அமைக்கப்பட்டது. உட்புற எண்கோணப் பகுதியின் தரையில் பூக்கள், மீன்கள் வடிவங்களின் நடுவே பெரியதொரு வட்டத்தில் ஒரு மயில் ஆகியவை உள்ளன.  
கி.பி. 6ஆம் நூற்றாண்டில் இக்கோவிலைச் சந்தித்த இத்தாலியத் திருப்பயணி ஒருவர் கீழ்வருமாறு எழுதினார்: "கப்பர்நாகுமில் புனித பேதுருவின் வீட்டுக்குப் போனோம். அது இப்போது ஒரு பெரும் கோவிலாக உள்ளது".
# கப்பர்நாகும்

## கப்பர்நாகுமில் யூத தொழுகைக்கூடம்

அகழ்வாய்வுகளின் பயனாகக் கப்பர்நாகுமில் கி.பி. 4-5ஆம் நூற்றாண்டைச் சார்ந்த யூத தொழுகைக்கூடம் கண்டுபிடிக்கப்பட்டது. இது உலகிலேயே மிகப் பழமையான தொழுகைக்கூடங்களுள் ஒன்றாகும். இது ஏறக்குறைய முற்றிலுமாக வெள்ளைக் கற்களால் ஆகியது. அதன் தொழுகையிடம் 24.40 மீட்டர் நீளமும் 18.65 மீட்டர் அகலமும் கொண்டது. வெளிப்பகுதியில் படிக்கட்டு இருப்பதால் அத்தொழுகைக்கூடத்திற்கு மேல்மாடி இருந்திருக்கலாம் என்றும் அங்கே பெண்கள் பகுதி இருந்திருக்கலாம் என்றும் கருதப்படுகிறது. தொழுகைக்கூடத்தில் கிரேக்கம், அரமேயம் ஆகிய மொழிகளில் உள்ள கல்வெட்டுகள் கட்டடத்தை எழுப்ப பொருளுதவி செய்த புரவலர்கள் விவரத்தைத் தருகின்றன.  
இக்கட்டடத்தின் கீழ் கி.பி. முதல் நூற்றாண்டைச் சார்ந்த பழையதொரு தொழுகைக்கூடம் இருந்ததற்கான தடயங்கள் உள்ளன என்று சில அறிஞர் கருதுகின்றனர்.
# கப்பர்நாகும்

## கப்பர்நாகுமுக்கு அருகே கண்டெடுத்த பழங்கால மீன் படகு

1986இல் கலிலேய ஏரியில் நீர்மட்டம் வழக்கத்துக்கு மாறாகத் தாழ்ந்துபோயிற்று. அப்போது ஏரியின் வடமேற்குக் கரையின் அடிமட்டத்தில் முதல் நூற்றாண்டில் கட்டப்பட்ட மீன்பிடிப் படகு ஒன்று பெரும்பாலும் நன்கு பாதுகாக்கப்பட்ட முறையில் கண்டெடுக்கப்பட்டது. கிடைத்த படகின் நீளம் 8.27 மீட்டர், அகலம் 2.3 மீட்டர், உயரம் 1.3 மீட்டர். ஏரியில் நீர்மட்டம் உயர்வதற்கு முன்னால் படகைப் பாதுகாப்பாக மேலே கொண்டுவர 12 நாள்கள் இரவும் பகலும் வேலை செய்தனர்.  
படகை மேலே கொண்டுவந்த பின் அதை வேதிப்பொருள் கலவையில் 7 ஆண்டுகள் வைத்தனர். தற்போது இப்படகு கலிலேயக் கடலின் மேற்குக் கரையில் அமைந்துள்ள கினோசார் என்னும் குடியிருப்பில் காட்சியகத்தில் உள்ளது
# கப்பர்நாகும்

## திருத்தந்தை இரண்டாம் ஜான் பவுல் கப்பர்நாகுமுக்கு வருகை

இசுரயேலுக்கு வருகைதந்த திருத்தந்தை இரண்டாம் ஜான் பவுல் 2000ஆம் ஆண்டு மார்ச்சு மாதம் கப்பர்நாகுமுச் சென்று, அங்குள்ள அகழ்வாய்வுக் கண்டுபிடிப்புகளைப் பார்வையிட்டார் .  
கப்பர்நாகுமில் புனித பேதுரு வீடு எனக் கருதப்படும் இடத்தையும் அதைச் சூழ்ந்துள்ள இடங்களையும் பாதுகாக்கும் வண்ணம் பெரும் கூரை அமைந்த ஒரு நினைவு மண்டபம் எழுப்பப்பட்டடுள்ளது. அதை 1990ஆம் ஆண்டு சூலை மாதம் 29ஆம் நாள் கர்தினால் லூர்துசாமி அர்ச்சித்தார்
# மதுரைப் பாலாசிரியர் நற்றாமனார்

**மதுரைப் பாலாசிரியர் நற்றாமனார்** சங்ககாலப் புலவர்களில் ஒருவர். இவரது பாடல் ஒன்றே ஒன்று உள்ளது. அது அகநானூறு 92.  
பால் = தூய்மை. பாலாசிரியர் = நன்னடத்தையால் பாடம் புகட்டும் ஆசிரியர்.  
தாமனார் என்னும் பெயர் மாலையணிந்து காட்சி தரும் முருகனையும், திருமாலையும் குறிக்கும். கடவுள் பெயரை மக்களுக்கு இட்டு வழங்குவது மரபு.
# மதுரைப் பாலாசிரியர் நற்றாமனார்

## பாடல் சொல்லும் செய்தி

தலைவன் தலைவியை அடைய இரவில் சென்றான். அவனால் அடைய முடியவில்லை. எனினும் தலைவியைக் கண்டான். தோழி பகலில் வந்து பெறுமாறு சொல்கிறாள். அந்த சொல்லில் திருமணம் செய்துகொண்டு பெறுக என்னும் பொருளும் அடங்குமாறு கூறுகிறாள்.  
1. நானும் இவளும் நாளை தினைப்புனம் காக்க வருவோம். அங்கே மந்தியும் அறியா மரமடர்ந்த காடு உள்ளது. அங்குக் காந்தள் பூத்திருக்கும் நல்லிடம் ஒன்று உள்ளது. அருகிலுள்ள அருவியில் நீராடிய பின் பாம்பு உமிழந்த மணி வெளிச்சத்தில் அங்கு விளையாடிக்கொண்டிருப்போம். அந்தச் சாரலுக்கு வாரல் (வருக)
1. சாரலுக்கு வாரல் (வராதே)
இரவில் வந்த வழி
:மழை பொழிந்த நள்ளிரவு. வரிப்புலி முஞ்சர நானையைத் தாக்கிவிட்டுக் குழுமும்.(முழங்கும்). இந்தப் புலி குழுமும் சாரலில் வாரல் (வராதே)
# எழுத்தோலை

உள்ள ஓர் எழுத்தோலை]]
பாறைகளில் எழுதி வந்த தமிழர்கள் பிற்காலத்தில் பனையோலையைப் பயன்படுத்தத் தொடங்கினர். எழுதுதாள் கண்டுபிடிக்கப்பட்ட காலம் வரை பனையோலையில் எழுதுகின்ற முறை ஆசிய நாடுகள் அனைத்திலும் இருந்திருக்கிறது. இவ்வாறு எழுதப்பட்ட அனைத்தும் **எழுத்தோலைகள்** எனப்படுகின்றன. நூலாக எழுதப்பட்ட ஓலைகள் கட்டித் தொகுக்கப்பட்டன. இவற்றைப் **பொத்தகம்** என்றும், **பொத்தகக் கவளி** என்றும் வழங்குவர். எழுத்தும் ஓலையும் இணைந்த எழுத்தோலையையும், ஓலைக் கணக்கரையும் அவர் காலை முதலாக மாலை ஈறாகக் கணக்கெழுதும் காட்சியை நாலடியார் தெரிவிக்கிறது.
# எழுத்தோலை

## சுவடி படைக்கும் தொழில்

பனைமட்டையிலிருந்து எழுதத் ஓலை உருவாக்குவது தொழில் நுட்பம் மிக்க ஒரு கலை.  
இளம்பதமுள்ள பனையோலையைப் பொறுக்கி எடுப்பர். அளவுக்குத் தக்கவாறு நறுக்குவர். குழந்தைக்கு நகம் வெட்டுவது போல் நளினமாக அதன் நரம்பைக் களைவர். நிழலில் உலர்த்துவர். பனியில் பதப்படுத்துவர். இளக்கமுறுமாறு இளஞ்சூட்டு வெந்நீரில் வெதுப்புவர். பளபளப்பான சங்கு அல்லது கல்லைக் கையில் வைத்துக்கொண்டு ஓலையை அழுத்தி அழுத்தித் தேய்த்து அழகுபடுத்துவர். பக்குவமாகப் பாடம் செய்வர். (பாடம் செய்வது என்பது ஓலைகளை அடுக்கிக் கட்டி முறுக்காமல் இருக்கச் செய்தல்.) மஞ்சள் நீரிலோ, அரிசிக் கஞ்சியிலோ ஊறவைப்பர். சுவடிக் கட்டில் இரண்டு இடத்தில் சுள்ளாணியால் துளை போடுவர். ஒரு முனையில் ஒரு துளையில் கயிறு கோத்து ஒலையைப் பிரித்துப் புரட்டுமாறு தளர்வாகக் கட்டிக்கொள்வர். ஒவ்வொரு ஓலைமீதும் மஞ்சளையும் வேப்பெண்ணெயையும் கலந்து பூசுவர். கோவை இலை, ஊமத்தை இலை அகியவற்றின் சாறுகளைப் பூசுவர். மாவிலை, அறுகம்புல் ஆகியவற்றை எரித்த கரியை மையாகத் தடவுவர். இதன் மேல்தான் எழுத்தாணி கொண்டு எழுதுவர். ஓலையின் மறுமுனைத் துளையிலும் கயிறு கோத்துப் பொத்தகமாகக் கட்டுவர்.
# எழுத்தோலை

## எழுத்தோலையின் அளவு

எழுதப்பட்ட ஓலைச்சுவடி|]]
ஒவ்வொருவருக்கும் பாட்டெழுதும் போது குறிப்பிட்ட அளவு (விரற்கடை அளவு) எழுத்தோலையைப் பயன்படுத்த வேண்டுமென்பதைக் கூட பாட்டியல் நூல்கள் வரையறை செய்துள்ளன. இதன்படி நான்மறையாளர்க்கு 24 விரற்றானமும், அரசருக்கு 20 விரற்றானமும்,வணிகருக்கு 18 விரற்றானமும், வேளாளர்க்கு 12 விரற்றானமும் இருக்க வேண்டும் என்று கீழ்காணும் கல்லாடனார் வெண்பாவில் தெரிவிக்கப்பட்டுள்ளது.  
::“அந்தணர்க்கு நாலா றரசர்க் கிருபதாம்
::இந்த விரல் வணிகர்க் கெண்ணிரண்டாம் - முந்துவிரல்
::வேளாளர்க் கீராறாய் வெள்ளோலை வேயனைய
::தோளாய் அறிந் தொகுத்து”  
- இந்தக் கருத்து பொய்கையார் கலாவியலிலும் தெரிவிக்கப்பட்டுள்ளது.  
::“ஓலைய திலக்கணம் உரைக்குங் காலை
::நாலாறு விரலாம் நான்மறை யோர்க்கே
::பாருடை யோர்க்கும் பதிற்றிரண் டாகும்
::வணிகர்க் கீரெண் விரலாகும்மே
::சாணென மொழிய சூத்திரக் களவே.”
# எழுத்தோலை

## எழுத்தோலைகளின் வகைகள்

எழுத்தோலைகளில் அமைப்பு, செய்தி போன்றவைகளுக்கேற்ப அவை வகைப்படுத்தப்பட்டன.
# எழுத்தோலை

## எழுத்தோலைகளின் வகைகள்

### அமைப்பு ஓலைகளின் வகைகள்

#### நீட்டோலை

திருமணம் மற்றும் இறப்புச் செய்திகளுக்கான ஓலை “நீட்டோலை” என அழைக்கப்பட்டன.
# எழுத்தோலை

## எழுத்தோலைகளின் வகைகள்

### அமைப்பு ஓலைகளின் வகைகள்

#### மூல ஓலை

ஓலைச் செய்தியைப் படியெடுத்து வைத்துக் கொள்ளும் முறை அந்தக் காலத்திலேயே இருந்துள்ளது. இந்த ஓலைகளை “மூல ஓலை” என அழைத்தனர்.
# எழுத்தோலை

## எழுத்தோலைகளின் வகைகள்

### அமைப்பு ஓலைகளின் வகைகள்

#### சுருள் ஓலை

ஓலை ஆவணங்கள் நாட்டுப்புற மகளிர் அணிந்து வந்த சுருள் வடிவமான காதோலை போல் சுருட்டி வைத்துப் பாதுகாக்கப்பட்டன இவை “சுருள் ஓலைகள்” எனப்பட்டன. இதை “சுருள்பெறு மடியை நீக்கி” என பெரியபுராணத்திலுள்ள பாடல் மூலம் அறிய முடிகிறது.
# எழுத்தோலை

## எழுத்தோலைகளின் வகைகள்

### அமைப்பு ஓலைகளின் வகைகள்

#### குற்றமற்ற ஓலை

மூளியும் பிளப்பும் இல்லாத ஓலை “குற்றமற்ற ஓலை” எனப்பட்டது.
# எழுத்தோலை

## எழுத்தோலைகளின் வகைகள்

### செய்தி ஓலைகளின் வகைகள்

எழுத்தோலைகளில் உள்ள செய்திகளைக் கொண்டும் அவை தனிப் பெயர்களில் அழைக்கப்பட்டன.
# எழுத்தோலை

## எழுத்தோலைகளின் வகைகள்

### செய்தி ஓலைகளின் வகைகள்

#### நாளோலை

தமிழகத்திலுள்ள கோவில் செய்திகளுக்குப் பயன்படுத்தப்பட்ட ஓலை “நாளோலை” எனப்பட்டது.
# எழுத்தோலை

## எழுத்தோலைகளின் வகைகள்

### செய்தி ஓலைகளின் வகைகள்

#### திருமந்திர ஓலை

அரசனது ஆணைகள் எழுதப்பட்ட ஓலை “திருமந்திர ஓலை” எனப்பட்டது. இதை எழுதுவதற்காக அரசவைகளில் ஓலை நாயகம் என்பவர் இருந்தார். அரசனது ஆணைதாங்கிய எனப் பொருள்படும் “கோனோலை”, “சோழகோன் ஓலை” போன்ற சொற்கள் செப்பேடுகளில் காணப்படுகின்றன.
# எழுத்தோலை

## எழுத்தோலைகளின் வகைகள்

### செய்தி ஓலைகளின் வகைகள்

#### மணவினை ஓலை

திருமணச் செய்தியைத் தெரிவிக்கும் ஓலை “மணவினை ஓலை” எனப்பட்டது. இதன் மூலம் திருமணச் செய்தி உற்றார் உறவினர்க்குத் தெரியப்படுத்தியது.
# எழுத்தோலை

## எழுத்தோலைகளின் வகைகள்

### செய்தி ஓலைகளின் வகைகள்

#### சாவோலை

இறப்புச் செய்திகளைக் கொண்டு சென்ற ஓலை “சாவோலை” எனப்பட்டன.
# எழுத்தோலை

## பண்டைய எழுதுபொருட்கள்

- களிமண் பலகை
- பாபிரஸ்
- மெழுகுப் பலகை
- சுருள் ஏடுகள்
# எழுத்தோலை

## மேலும் பார்க்க

- இந்தியாவில் ஓலைச்சுவடிகள் உள்ள இடங்கள்
- தமிழ்ச் சுவடியியல்
# ஹேமங் பதானி

**ஹேமங் கமல் பதானி** (Hemang Kamal Badani, நவம்பர் 14. 1976, ஓர் இந்தியத் துடுப்பாட்டக்காரர்). இவர் நான்கு தேர்வுத் துடுப்பாட்டப் போட்டிகளிலும், 40 ஒருநாள் பன்னாட்டுத் துடுப்பாட்டப் போட்டியிலும் கலந்து கொண்டுள்ளார். இவர் சென்னையைச் சேர்ந்தவர்.
தமிழக துடுப்பாட்ட ரஞ்சி அணிக்கு தலைவராக இருந்துள்ளார்.
.
# லட்சுமிபதி பாலாஜி

**லட்சுமிபதி பாலாஜி** (Lakshmipathy Balaji, செப்டம்பர் 27. 1981, ஓர் இந்தியத் துடுப்பாட்டக்காரர்). இவர் எட்டு தேர்வுத் துடுப்பாட்டப் போட்டிகளிலும், 30 ஒருநாள் பன்னாட்டுத் துடுப்பாட்டப் போட்டியிலும் கலந்து கொண்டுள்ளார். இவர் சென்னையைச் சேர்ந்தவர்.
# லட்சுமிபதி பாலாஜி

## சர்வதேச கிரிக்கெட்

பாலாஜி 2001 ம் ஆண்டு வரை தமிழ்நாடு அணிக்காக விளையாடினார். இவர் 2003 ல் இந்திய கிரிக்கெட் அணியின் ஒரு உறுப்பினராக இனைந்தார். அவர் 2003ம் ஆண்டு அகமதாபாத்தில் நியூசிலாந்து அணிக்கு எதிரான டெஸ்ட் போட்டியில் அறிமுகமானார்.
# லட்சுமிபதி பாலாஜி

## இந்தியன் பிரீமியர் லீக்

பாலாஜி சென்னை சூப்பர் கிங்ஸ் அணிக்காக முதல் மூன்று இந்தியன் பிரீமியர் லீக் சீசனில் விளையாடினார். 10 மே 2008ல், அவர் கிங்ஸ் லெவன் பஞ்சாப் அணிக்கு எதிரான போட்டியில் 3 மட்டையாளர்களை தொடர்ச்சியாக ஆட்டமிழக்கச் செய்து இந்தியன் பிரீமியர் லீக் வரலாற்றில் முதன் முதலாக ஹட்றிக் சாதனை நிகழ்த்திய வீரர் என்ற பெருமையைப் பெற்றார்.  
நான்காவது மற்றும் ஐந்தாவது இந்தியன் பிரீமியர் லீக் தொடரில் கொல்கத்தா நைட் ரைடர்ஸ் அணிக்காக விளையாடிய பாலாஜி 2014 இல் நடைபெற்ற ஆறாவது இந்தியன் பிரீமியர் லீக் தொடரில் கிங்ஸ் லெவன் பஞ்சாப் அணிக்காக விளையாடினார்.  
2016ம் ஆண்டில் கிரிக்கெட்டிலிருந்து ஓய்வு பெற்றார். தற்போது சென்னை சூப்பர் கிங்ஸ் அணியின் பந்துவீச்சுப் பயிற்சியாளராக பணியாற்றி வருகிறார்.  
.
# மதுரைப் பாலாசிரியர் நப்பாலனார்

**மதுரைப் பாலாசிரியர் நப்பாலனார்** சங்ககாலப் புலவர்களில் ஒருவர். இவரது பாடல் ஒன்றே ஒன்று உள்ளது. அது அகநானூறு 172.  
பால் = தூய்மை. பாலாசிரியர் = நன்னடத்தையால் பாடம் புகட்டும் ஆசிரியர்.